NaiveNeuron/SloPal huggingface dataset:
Baránik, Alojz, poslanec NR SR (2023-06-23):
Ja by som povedal k vášmu vystúpeniu, pani kolegyňa, nasledujúce. Je zahanbujúce, ako vy sa chováte k vašej kolegyni Janke Bittó Cigánikovej. Útočíte na ňu stále, pretože má iné názory v odbornej rovine, ako máte vy, a je tu také podozrenie, že vy máte nejakú súťaž vo vašej organizácii, že kto sa dopustí väčšej urážky SaS-ky alebo člena SaS-ky, tak ten bude vyššie na kandidátke. (Reakcie z pléna.) Je to typicky vidieť na takom kolegovi Šefčíkovi, ktorý sa neštíti úplne ničoho a sa predbieha v tom, že aké bohapusté svinstvo povie na svojich kolegov v parlamente, a vieme, že komu sa tým chce zapáčiť. Pokiaľ ide o odbornú stránku veci, mohli by ste uznať, že toto nie je úplne ľahký problém. Hoci by sa zdalo, že je logickejšie mať jednu zdravotnú poisťovňu, alebo dokonca nemať žiadnu zdravotnú poisťovňu, pretože to je legitímne. Sú krajiny, kde to tak je. Avšak tie krajiny nemajú taký stav korupcie, ako máme my. My nemáme riadny proces na odstraňovanie korupcie a aj za vašej vlády sa to nijak významne nezlepšilo. Odovzdali ste, boj s korupciou ste odovzdali vášmu jedinému koaličnému partnerovi SME RODINA a podľa toho to aj tak vyzerá. Dosadili ste si svojho generálneho prokurátora, ktorý podporuje korupciu, kde sa dá, a teraz sa divíte, že my chceme vytvoriť systém, ktorý aspoň konkurenčným prostredím zabezpečí, že to celé nejde úplne do hája tak ako všetko, čo robí štát. Tam kde nie je kon... (Prerušenie vystúpenia časomerom.)
B. Bugár, podpredseda NR SR: (2006-04-20):
(Hlasovanie.) Prítomných je 133 poslancov, za 73, proti 33, zdržalo sa 24, nehlasovali 3. Návrh sme schválili. Prosím vás, aby ste uviedli ďalší návrh, a to návrh na vyslovenie súhlasu Národnej rady Slovenskej republiky s vyhlásením Slovenskej republiky podľa článku 3 odsek 2 Opčného protokolu k Dohovoru o právach dieťaťa o účasti detí v ozbrojených konfliktoch (tlač 1568).
V. Veteška, podpredseda NR SR: (2004-03-03):
Otváram všeobecnú rozpravu. Písomné prihlášky som nedostal. Ústna prihláška zatiaľ od pani poslankyne Tkáčovej. Zároveň končím možnosť podávania ústnych prihlášok do všeobecnej rozpravy. Pani poslankyňa Tkáčová, nech sa páči, máte slovo.
Danko, Andrej, podpredseda NR SR (2024-02-27):
Ďakujem. Ešte v rámci rozpravy požiadal o slovo navrhovateľ.
P. Hrušovský, podpredseda NR SR: (2002-05-28):
(Hlasovanie.) 106 prítomných, 50 za, 8 proti, 45 sa zdržalo, 3 nehlasovali. Návrh sme neschválili. Prosím teraz, pán poslanec, aby ste uvádzali hlasovanie opäť k tomu istému návrhu zákona, ale prerokúvaný pod tlačou 1562, ktorého za skupinu poslancov bol predkladateľom pán poslanec Kresánek . J. Kvarda, poslanec: Ďakujem pekne, pán predsedajúci. Navrhujem prerokovať v druhom čítaní.
Bugár, Béla, podpredseda NR SR (2010-08-06):
Pani poslankyňa, ak vás môžem poprosiť, keby ste potom pokračovala o 13.00 hodine. Teraz bude vyhlásená hodinová prestávka na obed. A o 13.00 hodine budeme pokračovať. A samozrejme, hneď dostanete slovo. Ďakujem za pochopenie.
Blanár, Juraj, podpredseda NR SR (2022-04-29):
Pán poslanec, reagujte na pána poslanca Vážneho.
Sulík, Richard, predseda NR SR (2011-02-11):
Ďakujem pekne. Poprosím pani poslankyňu Dubovcovú, ktorá v mene ústavnoprávneho výboru bude informovať o výsledku prerokovania.
M. Číž, podpredseda NR SR: (2007-09-19):
Otváram rozpravu. Opäť som nedostal žiadnu písomnú prihlášku do rozpravy, preto sa pýtam, kto sa do rozpravy hlási ústne. Pokiaľ nikto, uzatváram možnosť podania ústnych prihlášok do rozpravy. Vyhlasujem rozpravu za skončenú. Ďakujem pánovi spravodajcovi. Pán minister ešte zostáva. Prerušujem rokovanie o tomto bode programu. A pokračujeme v rokovaní druhým čítaním o vládnom návrhu zákona o ochrane pred uplatňovaním exteritoriálnych účinkov právnych predpisov tretích krajín . Tento vládny návrh zákona ste dostali pred prvým čítaním ako tlač 311 a spoločnú správu výborov máte ako tlač 311a. Opäť poprosím pána ministra, aby tento návrh zákona uviedol.
Hort, Milan, podpredseda NR SR (2011-11-30):
S faktickou poznámkou sa nehlási nikto. Ďalší do rozpravy je prihlásený pán poslanec Peter Zajac. Nech sa páči.
Baláž, Radovan, poslanec NR SR (2017-05-18):
Pán predseda, prosím, dajte hlasovať o tom, že Národná rada berie na vedomie Správu o stave a vývoji finančného trhu za rok 2016.
M. Číž, podpredseda NR SR: (2006-10-17):
Pýtam sa spravodajcu, či chce vystúpiť s hodnotením diskusie. Nechce. Ďakujem pekne. Vážené kolegyne, kolegovia, prerušujem rokovanie o tomto bode programu. Vážené kolegyne, kolegovia, pristúpime k prvému čítaniu o vládnom návrhu zákona o veterinárnej starostlivosti . Tento návrh ste dostali ako tlač 89. Návrh na pridelenie návrhu zákona na prerokovanie výborom máte pod rozhodnutím predsedu č. 101. Prosím, aby z poverenia vlády v zastúpení ministra pôdohospodárstva vládny návrh zákona uviedol minister financií Slovenskej republiky Ján Počiatek. Nech sa páči.
Grendel, Gábor, podpredseda NR SR (2020-11-26):
Prezentujme sa a hlasujme. (Hlasovanie.) Prítomných 132 poslancov, za 120, proti nikto, zdržalo sa 12, hlasovali všetci prítomní. Konštatujem, že sme schválili vládny návrh novely zákona o archívoch a registratúrach. Pristúpime k hlasovaniu o bode 18 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 544/2010 o dotáciách v pôsobnosti ministerstva práce, sociálnych vecí a rodiny (tlač 274). Dávam slovo spoločnej spravodajkyni z výboru pre sociálne veci pani poslankyni Lucii Drábikovej, aby hlasovanie uvádzala. (Hlasovanie o vládnom návrhu zákona, ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov , tlač 274.)
Danko, Andrej, predseda NR SR (2016-06-16):
Ďakujem. Poprosím vás vzhľadom na čas, chcel by som pozdraviť v mene pána poslanca Fecka pani učiteľku a žiakov zo Základnej školy z Fintíc z okresu Prešov (potlesk). Súčasne prerušujem schôdzu Národnej rady do 14.00 hodiny. Ďakujem vám. (Prerušenie rokovania o 12.05 hodine.) (Pokračovanie rokovania o 14.00 hodine.)
P. Paška, predseda NR SR: (2008-09-10):
(Hlasovanie.) 143 prítomných, všetci boli za. Konštatujem, že sme vyslovili súhlas. V prvom čítaní pán poslanec Pavlis uvedie teraz hlasovanie o vládnom návrhu zákona o efektívnosti pri používaní energie a o zmene a doplnení zákona č. 555/2005 Z. z. o energetickej hospodárnosti budov a o zmene a doplnení niektorých zákonov v znení zákona č. 17/2007 Z. z. (zákon o energetickej efektívnosti) , tlač 735. Máte slovo.
A. Belousovová, podpredsedníčka NR SR: (2007-02-01):
Pán poslanec Miššík má faktickú poznámku. (Hlas z pléna: Nie, procedurálny návrh.) Ja som vás upozornila, že som slušná, keď vy ste slušný. Môžeme. (Nezrozumiteľné hlasy v rokovacej sále.) Nech sa páči.
Hrnčiar, Andrej, podpredseda NR SR (2019-02-06):
To bolo záverečné slovo, čiže tam nie sú prípustné faktické poznámky. Prerušujem rokovanie o tomto bode programu. Teraz má nasledovať prvé čítanie o návrhu skupiny poslancov a vydanie novely zákona o dani z príjmov, tlač 1294. Vzhľadom na to, že navrhovatelia vzali tento návrh späť, v rokovaní budeme pokračovať ďalším bodom programu. A tým je prvé čítanie o návrhu poslankýň Národnej rady Slovenskej republiky  Lucie Ďuriš Nicholsonovej a Zuzany Zimenovej na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov a ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov . Návrh zákona má tlač 1257, návrh na jeho pridelenie na prerokovanie výborom je v rozhodnutí č. 1318. Dávam slovo podpredsedníčke Národnej rady Lucii Ďuriš Nicholsonovej, aby návrh zákona uviedla. Nech sa páči, pani podpredsedníčka, máte slovo.
Blanár, Juraj, podpredseda NR SR (2021-06-25):
Teraz udeľujem slovo pani poslankyni a spravodajkyni Jane Bittó Cigánikovej, ktorá zaujme stanovisko k rozprave a ako spravodajkyňa môže povedať hodnotenie. Nech sa páči.
Laššáková, Jana, podpredsedníčka NR SR (2015-04-16):
Pán poslanec, nemáte procedurálny návrh, poprosím vás. Nech sa páči, pán poslanec Hlina.
Glváč, Martin, podpredseda NR SR (2017-09-07):
Pani poslankyňa, poprosím kľud.
Bugár, Béla, podpredseda NR SR (2019-06-25):
Prezentujme sa a hlasujme. (Hlasovanie.) Prítomných 146, za 4, proti 72, zdržalo sa 70 poslancov. Bod 2 zo spoločnej správy sme neschválili.
Grendel, Gábor, podpredseda NR SR (2020-09-24):
Prezentujme sa a hlasujme. (Hlasovanie.) Prítomných 128 poslancov, za 85, proti 3, zdržalo sa 39, nehlasoval 1 poslanec. Konštatujem, že tieto body zo spoločnej správy sme schválili. Pán spravodajca.
Laurenčík, Milan, podpredseda NR SR (2021-05-05):
Pán poslanec, musíte reagovať na pána navrhovateľa!
Žiga, Peter, podpredseda NR SR (2024-04-24):
Na vaše vystúpenie evidujem deväť faktických poznámok. Ako prvá pani poslankyňa Števulová, nech sa páči.
Gašpar, Tibor, poslanec NR SR (2024-02-08):
Hlasujeme o bode 289 druhého pozmeňujúceho návrhu poslanca Galka.
Poliačik, Martin, poslanec NR SR (2013-10-30):
Ďakujem, pán predseda. Pán predseda, vážené kolegyne, vážení kolegovia, hostia, dovoľte mi, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Predmetný návrh zákona bol doručený poslancom v zákonom ustanovenej 15-dňovej lehote pred schôdzou Národnej rady, na ktorej sa uskutočňuje jeho prvé čítanie, a spĺňa po formálnoprávnej stránke náležitosti uvedené v § 67 a 68 rokovacieho poriadku, ako aj náležitosti určené v legislatívnych pravidlách. Predseda Národnej rady preto predmetný návrh zákona zaradil v zmysle § 72 rokovacieho poriadku do programu tejto schôdze. Predseda Národnej rady zároveň vo svojom rozhodnutí č. 713 z 27. septembra 2013 navrhol, aby návrh zákona prerokoval ústavnoprávny výbor a výbor pre hospodárske záležitosti. Za gestorský výbor navrhol ústavnoprávny výbor s tým, aby výbory prerokovali návrh zákona v druhom čítaní do 30 dní a gestorský výbor do 32 dní od jeho prerokovania v prvom čítaní. Zo znenia uvedeného návrhu zákona je zrejmý účel navrhovanej úpravy. Cieľom predloženého návrhu zákona je rozšíriť výnimku z povinnosti platiť preddavok na úhradu odmeny a výdavkov predbežného správcu v prípade, ak návrh na vyhlásenie konkurzu podáva najmenej jedna tretina veriteľov, t. j. zamestnancov, ktorým dlžník, teda zamestnávateľ nevyplatil mzdu za vykonanú prácu. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady č. 713. Pán predseda, prosím, otvorte všeobecnú rozpravu.
Z. Horváth, poslanec: (2008-12-05):
Predseda Národnej rady Slovenskej republiky rozhodnutím č. 862 zo 7. novembra 2008 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. Predloženým návrhom sa zjednodušuje štart podnikania živnostníkom zakladajúcim si novú živnosť. Návrh zákona je v súlade s Ústavou Slovenskej republiky, s ostatnými zákonmi a medzinárodnými zmluvami, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky prerokuje predmetný návrh zákona v druhom čítaní. V prípade, ak sa Národná rada Slovenskej republiky rozhodne vládny návrh zákona prerokovať v druhom čítaní podľa § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky v súlade s návrhom predsedu Národnej rady Slovenskej republiky uvedenom v citovaným rozhodnutím, odporúčam Národnej rade Slovenskej republiky prideliť návrh zákona v druhom čítaní na prerokovanie ústavnoprávnemu výboru, výboru pre sociálne veci a bývanie, výboru pre financie, rozpočet a menu, ako i Výboru Národnej rady Slovenskej republiky pre zdravotníctvo. Za gestorský výbor navrhujem výbor pre sociálne veci a bývanie, pričom odporúčam, aby výbory, ktorým bol návrh zákona pridelený, ho prerokovali v lehote do 28. januára 2009 a gestorský do 30. januára 2009. Pán predsedajúci, skončil som, prosím, otvorte rozpravu.
Jurinová, Erika, podpredsedníčka NR SR (2013-05-23):
Ďakujem, pán poslanec. Otváram možnosť prihlásiť sa s faktickou poznámkou. Sedem poslancov sa prihlásilo do faktických. Nech sa páči, pán poslanec Novotný.
Zmajkovičová, Renáta, podpredsedníčka NR SR (2012-06-29):
Ďakujem, pán overovateľ. Konštatujem, že Národná rada zvolila Zitu Táborskú za predsedníčku Úradu pre verejné obstarávanie. Teraz pristúpime k prvému čítaniu o návrhu poslancov Národnej rady Slovenskej republiky Igora Matoviča, Jozefa Viskupiča a Miroslava Kadúca na vydanie ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov . Návrh ústavného zákona je uverejnený ako tlač 78. Návrh na jeho pridelenie na prerokovanie výborom je v rozhodnutí č. 60. Teraz dávam slovo pánovi Igorovi Matovičovi. Nech sa páči, pán poslanec.
Bugár, Béla, podpredseda NR SR (2017-11-30):
Nech sa páči, prezentujme sa a hlasujme o skrátení lehoty. (Hlasovanie.) Prítomných 139 poslancov, za 79, proti 47, zdržalo sa 13 poslancov. Lehoty sme skrátili. Nech sa páči.
J. Brocka, poslanec: (2002-05-14):
I. Presperín, podpredseda NR SR: Hlasujte. (Hlasovanie.) Prítomných je 105 poslancov, za 105. Čiže všetci poslanci hlasovali za. Konštatujem, že Národná rada sa uzniesla, že tento vládny návrh zákona prerokuje v druhom čítaní. Druhé hlasovanie.
Danko, Andrej, predseda NR SR (2017-09-05):
Vážené panie poslankyne, vážení páni poslanci, pristúpime k prvému čítaniu o vládnom návrhu zákona, ktorým sa mení a dopĺňa zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 656. Návrh na jeho pridelenie na prerokovanie výborom je v rozhodnutí č. 686. Prosím ministra financií Slovenskej republiky Petra Kažimíra, aby vládny návrh zákona uviedol. Nech sa páči, pán minister.
Jarjabek, Dušan, poslanec NR SR (2016-04-20):
Ďakujem veľmi pekne za slovo, pán predsedajúci. Dámy a páni, myslím, že patrí sa, aby zaznel hlas aj z druhej strany. Ja chcem tiež poďakovať pánovi poslancovi za vecný tón, akým viedol svoj monológ. Chcem mu poďakovať za to, že sa nenechal strhnúť nejakými ideologickými hlúposťami, aby tlačil na pílu. A chcem sa mu vôbec poďakovať za to, že takto by malo nejako vyzerať parlamentná debata, preto, lebo je komu vecne oponovať, je na čo oponovať. Proste takto to, takto by to malo vyzerať v parlamente. Až, ak by som sa mohol čohosi dotknúť v rámci toho, čo ste hovorili, pán poslanec, to je ten strach, o ktorom ste hovorili. Mám taký pocit, že je to trošku prehnané. Aj sa tuná v tomto zmysle trošku tlačí na pílu. Moja mama tiež bola učiteľka za toho bývalého režimu. Nikdy som si neuvedomil, že by mala strach. A nebola partajná, bola normálna učiteľka na strednej škole. Bola to čestná učiteľka, ktorá vždy si vedela povedať to, čo si povedať mohla. Možnože na východe, o ktorom vy hovoríte, je to inak, ja som z Bratislavy, neviem. Snáď iba otázka, vidíte niečo dobrého na programovom vyhlásení vlády? Lebo zatiaľ ste mali len teda veľmi kritický tón, s ktorým sa, samozrejme, dá polemizovať veľmi slušne, tak ako ste vy hovorili o týchto veciach. No a, máte pocit, že toto programové vyhlásenie vlády je iné, ako bolo programové vyhlásenie vlády napríklad Ivety Radičovej? Ďakujem za pozornosť.
Antal, Peter, poslanec NR SR (2017-05-10):
Pán predseda, v rozprave vystúpila jedna pani poslankyňa, ktorá nepodala žiadny návrh. Pán predseda, dajte, prosím, hlasovať o návrhu uznesenia s tým, že Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas s Minamatským dohovorom o ortuti.
Beblavý, Miroslav, poslanec NR SR (2010-09-09):
Ďakujem pekne. Ja som už vystúpil v rozprave k prvému čítaniu. Takže necítim potrebu opakovať tie argumenty. Ale tiež by som sa chcel vyjadriť k tomu, čo pán poslanec Glváč povedal. V prvom rade by som chcel oceniť, že najmä v prvej časti svojho vystúpenia pán poslanec na rozdiel od mnohých iných poslancov naozaj bol veľmi transparentný. A v podstate veľmi transparentne povedal, že imunita je dobrá taká, aká je, a netreba ju meniť pre poslancov ani pre sudcov. A je mi ľúto, že potom v druhej časti svojej rozpravy sa uchýlil k rôznym takým ďalším kľučkám, ktorými, by som povedal, toto svoje veľmi otvorené a poctivé posolstvo trošku naštrbil. Takže tým pádom ja si cením, že zástupca strany Smer otvorene hovorí, že je to dobré, tak ako to je a nemeňme to a nielen pre sudcov, ale aj pre poslancov. Druhá vec, ktorú by som povedal, je že, každý inštitút má nejakú svoju históriu. A keď inštitút funguje dobre, nie je potreba ho meniť. To, že dneska tu rušíme poslaneckú imunitu, je dôsledkom, aktom mnohých poslancov pred nami vrátane teda niektorých z nás. (Prerušenie vystúpenia predsedajúcim.)
Baláž, Radovan, poslanec NR SR (2017-02-01):
Ďakujem za slovo, pani predsedajúca. Vážené kolegyne, kolegovia, dovoľte mi, prosím, ako určenému spravodajcovi výboru predniesť spoločnú správu výborov Národnej rady o výsledku prerokovania návrhu na vyslovenie súhlasu Národnej rady Slovenskej republiky s Dohodou medzi Slovenskou republikou a Spojenými arabskými emirátmi o podpore a vzájomnej ochrane investícií. Predseda Národnej rady rozhodnutím č. 354 z 9. decembra 2016 pridelil návrh na vyslovenie súhlasu na prerokovanie týmto výborom: a to výboru pre financie a rozpočet a ústavnoprávnemu výboru. Za gestorský výbor určil výbor pre financie a rozpočet. Uvedené výbory prerokovali predmetný návrh na vyslovenie súhlasu s uvedeným návrhom v stanovenom termíne. K predmetnému návrhu zaujali výbory toto stanovisko: odporúčanie pre Národnú radu s návrhom vysloviť súhlas a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi, a to výbor pre financie a rozpočet aj ústavnoprávny výbor. Z uznesení výborov Národnej rady uvedených pod bodom II tejto správy nevyplynuli iné návrhy. Gestorský výbor na základe stanovísk výborov vyjadrených v ich uzneseniach uvedených pod bodom II tejto správy odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dohodou medzi Slovenskou republikou a Spojenými arabskými emirátmi a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Predmetná spoločná správa bola schválená uznesením gestorského výboru pod č. 129 z 30. januára 2017. Výbor ma určil za spoločného spravodajcu výborov a zároveň ma poveril predniesť správu na schôdzi Národnej rady a navrhnúť Národnej rade postup pri hlasovaní. Návrh na uznesenie Národnej rady je prílohou tejto správy. Ďakujem, pani predsedajúca, prosím, otvorte rozpravu.
Nicholsonová, Lucia, poslankyňa NR SR (2014-11-10):
Ďakujem pekne. Milý pán kolega Blaha, ja mám v ostatnom čase trochu zvýšenú hladinu hCG hormónu, a tak mi možno odpustíte, že vám poviem, že vo mne ste pri tom vašom vystúpení vzbudili normálne taký pocit materinský, si vás tak materinsky objať a vás pohladiť a vám tak materinsky vysvetliť, že slušná krajina nefunguje tak, že tu cez nastrčené firmy a cez nastrčených ľudí v správnych a dozorných radách nemocníc budete tunelovať a kradnúť a my vás potom za to budeme chváliť. Takto to nefunguje v tom svete, vážený pán kolega Blaha. Ja neviem, teraz možno budem ako emotívnejšia ešte o niečo viacej, ale ja skutočne neviem, že či vám niektorým v tej piešťanskej nemocnici neurobili zadarmo lobotómiu, lebo ja si inak neviem vysvetliť, že čomu na tejto jednoduchej vete nerozumiete. Firma Medical Group, známa z piešťanskej kauzy predraženého cétečka, v ktorej pôsobil váš pán Paška, sídli v Belize v tej iste chalúpke ako finančná skupina Penta. Zastavte ma, ak ste v tejto vete niečomu neporozumeli. V slušnej krajine by toto bol dôvod na to, aby celá vláda podala demisiu, vážený pán Blaha. Ďakujem. (Potlesk.)
Paška, Pavol, predseda NR SR (2012-11-30):
Pán poslanec Sulík.
Laurenčík, Milan, podpredseda NR SR (2022-05-05):
Pán minister, môžete dokončiť.
Sulík, Richard, predseda NR SR (2011-02-04):
Vy tam nevykrikujte, pán Richter. (Reakcia poslanca.) Pán Richter, nevykrikujte tu, dobre? Nech sa páči, pokračujte, pán Jarjabek.
Kollár, Boris, predseda NR SR (2022-12-06):
Ukľudnime sa! (Zaznievanie gongu.) Teraz bude reagovať na faktické pán poslanec Kučera. Nech sa páči.
Glváč, Martin, podpredseda NR SR (2019-01-31):
Ďakujem. S reakciou pán poslanec Dostál.
Žiga, Peter, podpredseda NR SR (2023-12-07):
Ďakujem pekne. Vyhlasujem všeobecnú rozpravu za skončenú. Chce zaujať v rozprave navrhovateľka stanovisko? Nechce. Spravodajca? Nechce. Prerušujem rokovanie o tomto bode programu. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 575/2001 o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony. Vládny návrh zákona má tlač 90, návrh na jeho pridelenie na prerokovanie výborom je v rozhodnutí č. 93. Prosím ministra spravodlivosti Slovenskej republiky Borisa Suska, aby vládny návrh zákona uviedol. Nech sa páči, pán minister. (Rokovanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony , tlač 90.)
Bugár, Béla, podpredseda NR SR (2016-12-01):
Šiestu otázku položila pani poslankyňa Silvia Shahzad toho istého, ale musím prečítať samozrejme, dá sa povedať tú istú otázku, ale pánovi ministrovi financií Petrovi Kažimírovi, ktorého zastupuje pán minister Lajčák: „Vážený pán minister, aké sú kompetencie sekundárneho kontaktného miesta pre problematiku vykonávania Dohovoru OSN o právach osôb so zdravotným postihnutím na vašom ministerstve, aké konkrétne kroky vykonalo od zverejnenia záverečných odporúčaní Výboru OSN pre práva osôb so zdravotným postihnutím k východiskovej správe Slovenskej republiky a ktoré konkrétne úlohy si vytýčilo ministerstvo a sekundárne kontaktné miesto na prvý polrok 2017, aby odporúčania výboru boli splnené?“ Nech sa páči.
Glváč, Martin, podpredseda NR SR (2018-05-29):
Pani poslankyňa Antošová.
Grendel, Gábor, podpredseda NR SR (2021-05-27):
A chcel by som... pardon, pán poslanec, ešte skôr, ako začnete rozprávať... (Minister financií sa postavil pred rečnícky pult.) ... chcel by som poslancom pripomenúť, že rokujeme v skrátenom legislatívnom konaní, čiže keď skončí posledný vystupujúci, tak budeme hlasovať. (Reakcia poslanca Suju na ministra financií: „Vy ste kresťan?“ ) Pravdepodobne ešte dnes a potom by mali zasadnúť výbory. (Reakcia poslanca Suju na ministra financií: „Ste farizej!“ ) Pán poslanec Suja, nech sa páči, máte slovo. (Reakcia ministra financií: „Komu si povedal, že farizej?“ )
Podmanický, Ján, poslanec NR SR (2019-09-13):
Pán poslanec, celá vaša argumentácia bola založená na takých dvoch bodoch. Prvý bod vašej argumentácie bol o tom, že Monika Jankovská si písala s Marianom Kočnerom, a preto bolo ju potrebné odvolať skôr. Nie je to paradox, že to hovoríte vy, keď váš predseda sa s Marianom Kočnerom stretával? Čiže prvý argument, ktorý ste použili, tak je minimálne neúprimný z vašej strany, lebo ste si mali urobiť poriadok predovšetkým sami u seba. Druhý argument, ktorý ste používali, bol, že premiér neodvolal Jankovskú načas. Jankovská už nie je vo funkcii štátnej tajomníčky, ale potom sa logicky pýtam, prečo ste vy neodvolali svojho predsedu, ktorý sa s Kočnerom stretával, myslím pána Matoviča. Čiže ani tento druhý argument, na ktorom bola postavená celá vaša argumentácia, nie je úprimný z vašej strany. A z celého vášho vystúpenia som mal pocit, že len kŕčovito chcete zasa nahádzať špinu, ale v konečnom dôsledku išla z vás veľká nervozita, pán poslanec. Ja chápem, že ste nervózny, premiér Peter Pellegrini je napriek všetkému, všetkej špine a blatu, ktoré naňho hádžete, a na celú vládu, najpopulárnejší slovenský politik. Verejnosť ho považuje za jasného lídra na funkciu budúceho premiéra. Vládu vedie profesionálne, profesionálne reprezentuje Slovenskú republiku v zahraničí, vláda pod jeho vedením prijíma množstvo sociálnych programov pre našich obyvateľov a vy ste z toho, samozrejme, nervózni, lebo na druhej strane u vás, opozícia je rozhádzaná, rozpadá sa, sú vnútorné spory, odchádzajú vám poslanci z jednotlivých politických strán, potácate sa na hranici zvoliteľnosti, ale to, že ste nervózni, nie je dôvod na odvolanie... (Prerušenie vystúpenia časomerom.)
Hlina, Alojz, poslanec NR SR (2012-05-15):
Ja pána Magalu nesúdim. Ja ho nepoznám, len hovorím, že ak sú nejaké problémy s jeho profilom, tak sa treba nad tým zamyslieť. A prečo nedáte iné meno? Verím, že existuje na Slovensku iné meno, áno, určite som o tom presvedčený. Ďakujem.
Hlina, Alojz, poslanec NR SR (2013-03-22):
Vážený pán predseda, teraz rešpektujem, lebo teraz to bolo rozhodnutie väčšiny, nech si každý spraví názor sám. Teraz to bolo rozhodnutie väčšiny a stále si však myslím, že nehlasovať len kvôli tomu, aby ľudia nemuseli prísť v pondelok do pléna, je úbohé. A ešte doplním, ak niekto chce povedať, že je to kvôli sviečkovej demonštrácii, ktorej oslavy sú v pondelok, že začínajú o šiestej, a aj tak by väčšina z vás bola na tom balkóne v Carltone. Ďakujem. (Reakcia z pléna.)
B. Bugár, podpredseda NR SR: (2003-02-27):
(Hlasovanie.) Prítomných je 114 poslancov, za 106, proti 5, zdržali sa 3. Konštatujem, že Národná rada Slovenskej republiky zvolila členov Dozornej rady Všeobecnej zdravotnej poisťovne za zástupcov zamestnávateľov Tibora Gregora a Petra Murína. Nech sa páči, pani spravodajkyňa.
Paška, Pavol, predseda NR SR ():
Ďakujem pánovi prezidentovi Slovenskej republiky za jeho inauguračný prejav. Prajem vám, vážený pán prezident, aby sa vám podarilo napĺňať vaše ústavné povinnosti k spokojnosti občanov Slovenskej republiky a aby ste hlavne uchovali všetko dobré, čo Slovenskej republike dali naši doterajší páni prezidenti Michal Kováč, Rudolf Schuster a Ivan Gašparovič. Verím, že sa vám vaše prezidentské predsavzatia bude dariť napĺňať. Zároveň vám želám, aby ste v spolupráci s Národnou radou Slovenskej republiky upevňovali sociálnu, ekonomickú a politickú stabilitu v našej spoločnosti a aby ste pomáhali dotvárať silnú pozíciu Slovenskej republiky v Európskej únii. Prajem vám mnoho pracovných úspechov, pevné zdravie a veľa síl. Vážené pani poslankyne, vážení páni poslanci, vážená vláda Slovenskej republiky, vážená pani predsedníčka Ústavného súdu, ctení hostia, ale, samozrejme, aj občania na Slovensku, ktorí sledovali zasadnutie slávnostnej schôdze, chcem všetkým poďakoval za účasť, vám pri obrazovkách alebo rozhlasových prijímačoch za pozornosť a vyhlasujem schôdzu Národnej rady Slovenskej republiky za skončenú. Pekný deň. (Potlesk.) (Veliteľ Čestnej stráže prezidenta SR velí na poctu zbraň.) (Zaznievanie suity Dolu Váhom od Alexandra Moyzesa v podaní Symfonického orchestra Slovenského rozhlasu a odchod Čestnej stráže prezidenta SR so zástavou SR a štandardou prezidenta SR.) (Zaznievanie prezidentských fanfár a odchod prezidenta SR Andreja Kisku v sprievode svojej manželky.) (Opäť zaznievanie suity Dolu Váhom od Alexandra Moyzesa v podaní Symfonického orchestra Slovenského rozhlasu a odchod troch členov Čestnej stráže prezidenta SR s najvyššími štátnymi vyznamenaniami, následne odchod predsedníčky Ústavného súdu SR Ivetty Macejkovej a predsedu Národnej rady SR Pavla Pašku, potom odchod bývalého prezidenta SR Ivana Gašparoviča v sprievode manželky a napokon odchod Čestnej stráže Ozbrojených síl SR s piatimi bojovými zástavami vojenských útvarov.) (Slávnostná schôdza NR SR sa skončila o 12.28 hodine.)
T. Cabaj, poslanec: (2007-05-11):
A, samozrejme, ak sa tu hovorilo o tých problémoch, ktoré tu boli, ešte som zabudol uviesť jeden argument. Veľa sa vždy hovorilo o peniazoch. Pokiaľ mám dobrú informáciu, tak jeden priamy prenos z rokovania Národnej rady, tak nám to v minulosti aspoň hovorili, pri štandardnej schôdzi, ktorá trvá zhruba tých 8 rokovacích dní maximálne, je zhruba 1 mil. korún. Ak tento parlament schvaľoval rozpočet štátu zhruba 360 mld. Sk, pri desiatich, maximálne dvanástich schôdzach do roka, nech je to okolo 12 mil. korún. Tak porovnajme si 12 mil. ku 360 mld., ktoré schvaľujeme ako rozpočet štátu. To len na porovnanie. Ďakujem.
Žiga, Peter, minister životného prostredia SR (2014-11-28):
Ďakujem pekne, vážený pán predsedajúci, panie poslankyne, vážení páni poslanci, predkladám na schôdzu Národnej rady Slovenskej republiky vládny návrh zákona, ktorým sa mení a dopĺňa zákon č. 364/2004 Z. z. o vodách a zmene zákona Slovenskej národnej rady č. 372/1990Zb. o priestupkoch v znení neskorších predpisov, takzvaný vodný zákon. Vládnym návrhom zákona sa definuje voda ako strategická surovina štátu so zabezpečením všestrannej ochrany v zmysle uznesenia vlády Slovenskej republiky č. 583 z 24. októbra 2012. Novelizujú sa ustanovenia zákona v nadväznosti na schválenie vládneho návrhu ústavného zákona, ktorým sa schválila novela Ústavy Slovenskej republiky. Novelizujú sa ustanovenia zákona v nadväznosti na pripomienky Európskej komisie k prebratiu smernice o ochrane podzemných vôd pred znečistením a zhoršením kvality a k rámcovej smernice o vode. Upravujú sa aj ustanovenia za účelom zefektívnenia výkonu činností v oblasti vodného hospodárstva. Zmeny sú zamerané na oblasť ochrany vodných zdrojov, správu vodných tokov, spoplatnenie vodohospodárskych činností, na povoľovanie vodných stavieb orgánmi štátnej vodnej správy, na spresnenie podmienok odborného, technického, bezpečnostného dohľadu nad vodnými stavbami, na výšku pokút a na úpravu postupov orgánov štátnej vodnej správy v konaniach. Verím, že vládny návrh zákona schválite. Ďakujem pekne.
Petrák, Ľubomír, poslanec NR SR (2012-10-17):
Ďakujem pekne za slovo. Ja by som chcel takisto oceniť vystúpenie pána profesora Mamojku a nadviazal by som na niektoré veci, ktoré v tom vystúpení zazneli. Iste je veľmi diskutovanou otázkou v spoločnosti otázka viacerých úväzkov vysokoškolských pedagógov. No ja som to už v tom predchádzajúcom vstupe povedal, že ten problém spočíva v tom, že sa to dneska možno trošku zužuje na otázku garantov, ale zase na druhej strane musím povedať, že tá otázka pri profesoroch, docentoch, ľuďoch, ktorí majú vedomosti, ako je, podľa mňa, ako absolútne, absolútne na mieste, aby ľudia, ktorí majú čo povedať, majú čo odovzdať, to odovzdávali. Veď nemôže predsa odovzdávať vedomosti niekto, kto ich nemá, a spoločnosť, ktorá nechce prijímať vedomosti od tých, ktorí ich majú, ako musí jednoznačne upadať. Čiže z tohto pohľadu je táto otázka určite namieste. Druhá otázka je otázka spoločenského, ale aj materiálneho ohodnotenia pedagógov. Ak si niekto myslí, že vysokoškolský pedagóg môže byť ohodnotený počtom hodín, ktoré sedí na pracovisku, my sme tomu niekedy na katedre, keď boli takéto pokusy, hovorili, že nie sme duševní nevoľníci, ktorí by mali sedieť osem alebo desať hodín na pracovisku a v zásade výsledok našej práce sa nedá ohodnotiť počtom hodín. Počtom hodín sa nedá ohodnotiť ani počet publikácií, ani počet citácií, ani počet dobrých študentov, ktorých ste vychovali, počet dobrých diplomových prác alebo iných prác, ktoré vyprodukujú študenti, ktorých vediete. Čiže ten proces je trošku zložitejší a treba pravdepodobne o ňom debatovať, ale v každom prípade sa prikláňam k téze, ktorú povedal pán profesor Mamojka, že je potrebné zvýšiť zodpovednosť dekanov a rektorov, lebo pravdepodobne tadiaľto vedie... (Prerušenie vystúpenia časomerom.)
Kyselica, Lukáš, poslanec NR SR (2023-01-26):
Ďakujem veľmi pekne, pán predseda. Ctené plénum, v krátkosti sa vyjadrím k tomu návrhu skupiny poslancov na prijatie uznesenia Národnej rady o skrátení volebného obdobia. Očakávam, že aj keď je veľa prihlásených ľudí do rozpravy, že tá debata bude konštruktívna a nebudeme sa vracať k tomu, čo predchádzalo schvaľovaniu tohto uznesenia. Teda o hlasovaní, nechcem, aby sme sa vracali znova k rozprave, ktorá sa týkala o možnosti vsunutia skrátenia volebného obdobia uznesením a s tým, že sa tam nedalo referendum. To sme si rozobrali už minulý týždeň, teda resp. tento týždeň. (Ruch v sále.) Chcem sa spýtať, že koho to nebaví, tak tu nemusí byť, kto chce počúvať, nech počúva, keď nie, ja počkám... (Prerušenie vystúpenia predsedajúcim.)
A. Belousovová, podpredsedníčka NR SR: (2007-10-23):
vládnom návrhu zákona o zvýšení výsluhových dôchodkov zo sociálneho zabezpečenia policajtov a vojakov v roku 2007 . Vládny návrh zákona ste dostali pred prvým čítaním ako tlač 383 a spoločnú správu výborov máte ako tlač č. 383a. Vážený pán podpredseda vlády, pán minister, ujmite sa slova a odôvodnite návrh zákona.
Kollár, Boris, predseda NR SR (2023-06-21):
Prosím, prezentujme sa a hlasujme. (Hlasy v sále: „Za.“ ) (Hlasovanie.) Prítomných 130 poslancov, za 119, proti žiadny, zdržalo sa 8, 3 nehlasovali. Uvedený návrh sme schválili.
Žiga, Peter, podpredseda NR SR (2024-06-20):
Poslanec Pročko.
Senko, Ján, poslanec NR SR (2013-03-13):
Nakoľko sme hlasovali o všetkých návrhoch podaných v rozprave, budeme hlasovať o postúpení do tretieho čítania. Dajte, prosím, o tom hlasovať.
Laššáková, Jana, podpredsedníčka NR SR (2014-09-23):
Na vystúpenie pána poslanca s faktickými poznámkami traja páni poslanci, pán poslanec Hlina, Blaha, Blanár a štvrtým je Zsolt Simon. Končím možnosť prihlásiť sa s faktickými poznámkami. Nech sa páči, pán poslanec Hlina.
Laurenčík, Milan, podpredseda NR SR (2022-02-22):
Páni poslanci, kľud! Pán poslanec Žiak o tomto hovoril veľkú časť svojho príhovoru, takže on reagoval presne na to. Poslednú faktickú poznámku mal pán poslanec Vladimír Faič. Nech sa páči.
Blanár Juraj, podpredseda NR SR (2022-05-25):
Mali, alebo budeme, lebo to je ...(Prerušenie rečníkom.)
Krajniak, Milan, minister práce, sociálnych vecí a rodiny SR (2022-12-01):
Ďakujem, pán podpredseda. Vážené dámy a páni, aj k tomuto návrhu zákona som pozval tých poslancov, ktorí chceli dať pozmeňujúce, doplňujúce návrhy. Myslím, že sme nakoniec dospeli k dohode. Tu aspoň pán predseda ma opraví, pán predseda výboru, ak náhodou som na niečo zabudol. Neviem o žiadnom nejakom, nejakej nedoriešenej veci, ktorá by zostala. Chcem teda povedať, že tie veci, ktoré bude pán predseda potom hovoriť, ktoré, síce neprešla, myslím, spoločná správa, ale iba ako informácia. Prešla? (Reakcia spravodajcu.) V tomto prešla, tak pani tajomníčka, možno som... ale je to v poriadku. To znamená, to, čo pán predseda bude hovoriť, tak bolo po dohode a aj to podporujem, aj vás chcem poprosiť, že aby ste to podporili. Ďakujem. Vrátane toho návrhu, ktorý pán predseda predstavil už v tej predchádzajúcej rozprave, lebo sa síce týka sociálnej ekonomiky, ale treba to upraviť aj v zákone o službách zamestnanosti. Takže s tým návrhom, ktorý prišiel pán predseda ako s kompromisným, ja súhlasím.
Paška, Pavol, predseda NR SR (2014-10-29):
(Hlasovanie.) 80 prítomných, 75 proti, 4 sa zdržali, 1 nehlasoval. Tieto body sme neschválili.
Jurinová, Erika, podpredsedníčka NR SR (2015-05-15):
Pán poslanec Hlina.
Cmorej, Peter, poslanec NR SR (2020-07-09):
Ďakujem pekne za slovo, pán predsedajúci. Dajte, prosím, hlasovať o návrhu uznesenia v znení, ako je uvedené v materiáli k tlači 148.
P. Miššík, poslanec: (2004-10-20):
Prvý pozmeňujúci návrh podal pán poslanec Vážny a týka sa poslaneckého prieskumu. Tento návrh však súvisel s bodmi 36 a 15 zo spoločnej správy, a keďže sme schválili bod č. 36 - poslanecký prieskum, tak o tomto návrhu hlasovať nemôžeme. Ďalší, ktorý vystúpil v rozprave a podal pozmeňujúce návrhy, bol pán poslanec Cabaj, ktorý podal najprv štyri a na konci...
Hrnčiar, Andrej, podpredseda NR SR (2018-05-10):
Vážené panie poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili do včera do dvanástej hodiny 18 otázok pre predsedu vlády a 11 otázok na členov vlády. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Prosím predsedu vlády pána Petra Pellegriniho, aby oznámil, kto z členov vlády bude odpovedať na otázky za neprítomných členov vlády.
P. Hrušovský, predseda NR SR: (2003-09-09):
Pán poslanec Tkáč. V. Tkáč, poslanec: Ďakujem pekne, pán predseda. Dovoľte mi, aby som v mene Klubu Ľudovej únie navrhol zaradenie bodu Informácia vlády Slovenskej republiky o zabezpečení ústavných práv občanov na zdravotnú starostlivosť v súvislosti s rozpisom finančných a liekových limitov zdravotnými poisťovňami. Zdôvodnil by som to stručne tým, že Národná rada má právomoc schvaľovať rozpočty aj v oblasti zdravotných poisťovní. V súčasnej dobe dochádza k situácii, že zdravotné poisťovne rozpisujú limitky, ktoré skutočne narušujú podľa našich skúseností aj podľa informácií z terénu alebo ohrozujú ústavné práva občanov na zdravotnú starostlivosť. Myslím si, že v tomto zmysle je aj právom, ale aj povinnosťou Národnej rady takéto veci kontrolovať.
Grendel, Gábor, podpredseda NR SR (2021-05-03):
Pán poslanec Linhart, s faktickou poznámkou.
Pellegrini, Peter, predseda NR SR (2015-03-19):
Hlasujeme o návrhu zákona ako o celku s odporúčaním gestorského výboru schváliť ho. (Hlasovanie.) Prítomných 136 poslancov, za hlasovalo 79, boli proti 2, zdržalo sa 54 poslancov, nehlasoval 1. Konštatujem, že Národná rada Slovenskej republiky schválila vládny návrh zákona o občianskoprávnej zodpovednosti za jadrovú škodu a o jej finančnom krytí. Pán poslanec Poliačik dostal som prehľad o hlasovaní číslo 158, ktoré bolo o tom, aby bol návrh zákona Pavla Zajaca, Bobíka a Hudackého (tlač 1445) prerokovaný v druhom čítaní. (Reakcia z pléna.) Takže ide o tlač 1455, ale mám to hlasovanie 158, ktoré hovorí o postúpení zákona do druhého čítania. Čiže hlasovanie 157 sa muselo týkať nejakej procedúry ešte k tejto tlači, lebo hlasovania idú postupne. Nemôže byť 158 hlasovanie pri jednej tlači aj pri druhej tlači. (Reakcia z pléna.) Zapnite, prosím, pána Poliačika, aby ešte raz pripomenul, čo sa mu nezdalo.
Paška, Pavol, predseda NR SR (2014-11-08):
Pán poslanec Poliačik.
Bugár, Béla, podpredseda NR SR (2011-03-30):
Nech sa páči, pán poslanec Vážny, vidím, že sa hlásite, môžete reagovať.
B. Bugár, podpredseda NR SR: (2003-07-02):
Pani poslankyňa Demeterová. M. Demeterová, poslankyňa: Napriek tomu, že mi náš pán predseda kýva, aby som už nehovorila, nedá mi, aby som predsa len nezareagovala, a zhodou okolností je to zasa pán poslanec Heriban. 24. mája 2003 sa v Aténach uskutočnilo Valné zhromaždenie Európskeho fóra zdravotného postihnutia, čo je najvyššie fórum ľudí so zdravotným postihnutím v členských krajinách EÚ. Otvorila sa široká diskusia o prenatálnej diagnostike a o práve byť iný. Prijatá rezolúcia v bodoch 12 a 13 jasne hovorí o práve na život aj ľudí so zdravotným postihnutím a o požiadavke postaviť mimo zákona akúkoľvek formu diskriminácie týchto ľudí vrátane legislatívy týkajúcej sa potratu. Tak aj o tomto je tá pravda, o ktorej ste hovorili.
A. Belousovová, podpredsedníčka NR SR: (2007-11-27):
A keďže teraz bude nasledovať hlasovanie, vyhlasujem krátku päťminútovú prestávku. Ďakujem. (Prestávka.) (Po prestávke.)
Jurinová, Erika, podpredsedníčka NR SR (2012-09-11):
Ďakujem pánovi ministrovi. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Antonínovi Cicoňovi.
V. Sopko, poslanec: (2001-09-17):
Na úvod si dovolím informovať o skutočnosti, že uvedený návrh zákona bol poslancom Národnej rady doručený 25. júla 2001, čím boli splnené podmienky určené § 72 zákona o rokovacom poriadku Národnej rady. To znamená, že bolo splnené doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil, či návrh spĺňa náležitosti podľa § 70 zákona Národnej rady o rokovacom poriadku a podľa legislatívnych pravidiel a zaradil ho na rokovanie tejto schôdze Národnej rady v rámci prvého čítania. Ako spravodajca Národnej rady k tomuto prvému čítaniu si osvojujem stanovisko, že uvedený návrh spĺňa z formálnoprávnej stránky všetky náležitosti návrhu zákona uvedené v § 67 a § 68 zákona Národnej rady o rokovacom poriadku, ako i náležitosti určené v legislatívnych pravidlách. Zákon je spoločensky veľmi potrebný, pretože treba vytvoriť právne prostredie na realizáciu regionálnej politiky. Je otázne, či predložený návrh tento právny rámec vytvára. To posúdime spoločne v rozprave k tomuto návrhu. Predpokladám, že prípadné zmeny a spresnenie návrhu budú predložené v rozprave najmä v rámci druhého čítania vo výboroch Národnej rady a v rámci druhého čítania a tretieho čítania na schôdzi Národnej rady Slovenskej republiky, čím dôjde k dopracovaniu tohto návrhu. Vzhľadom na oprávnenia, ktoré pre mňa ako spravodajcu vyplývajú z § 73 zákona Národnej rady Slovenskej republiky o rokovacom poriadku Národnej rady, odporúčam, aby sa Národná rada v zmysle § 73 zákona o rokovacom poriadku uzniesla na tom, že po rozprave odporučí vládny návrh zákona o podpore regionálneho rozvoja prerokovať v druhom čítaní. Súčasne odporúčam v zmysle § 74 zákona o rokovacom poriadku Národnej rady v súlade s rozhodnutím predsedu Národnej rady návrh zákona prideliť v druhom čítaní na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady pre financie, rozpočet a menu, Výboru Národnej rady pre hospodárstvo, privatizáciu a podnikanie, Výboru Národnej rady pre pôdohospodárstvo, Výboru Národnej rady pre verejnú správu, Výboru Národnej rady pre sociálne veci a bývanie a výboru Národnej rady pre životné prostredie a ochranu prírody. Za gestorský výbor navrhujem v súlade s citovaným návrhom predsedu Národnej rady Výbor Národnej rady Slovenskej republiky pre verejnú správu. Súčasne odporúčam, aby výbory, ktorým bol návrh pridelený, ho prerokovali v druhom čítaní vrátane gestorského výboru do 17. októbra 2001. Vážený pán predsedajúci, skončil som, prosím, otvorte k tomuto bodu rokovania rozpravu.
Nicholsonová, Lucia, poslankyňa NR SR (2013-11-29):
Ďakujem veľmi pekne za slovo. Martin, ďakujem, že si to stihol. Chcem podporiť obidva tie pozmeňujúce návrhy aj vo faktickej poznámke. Myslím si, že ten prvý, pokiaľ ide o danie do súladu ten prídavok na dieťa s daňovým bonusom, je dokonca nevyhnutný. Myslím si, že je veľmi logický. Chcem pripomenúť, že po ňom volajú všetky tie organizácie, ktoré sa vôbec zaoberajú striedavou starostlivosťou. Máme ich teraz celkom požehnane na trhu. Takže ja sa za to prihováram. Mám aj osobnú skúsenosť, teda keďže mám deti v striedavej starostlivosti, my si to meníme, ten daňový bonus po roku a myslím si, že tak je to férové, lebo každý rodič, teda ktorý v rámci tej striedavej starostlivosti zostane naozaj plnohodnotným rodičom, by mal mať právo na to, čo mu zákon umožňuje, akurát, že to nie je ošetrené. A viem, máme aj také echo z ministerstva financií, že sú celkom naklonení tomu, aby sa ten daňový bonus v súvislosti so striedavou starostlivosťou poriešil, takže veľmi dúfam, že to podporia aj kolegovia. A čo sa týka toho druhého pozmeňujúceho návrhu, tam si myslím, že by bolo férové, keby sa naozaj to nezdaniteľné minimum neuplatňovalo iba na tie manželky, ktoré sa rozhodnú nerobiť vôbec nič, nesedia ani v parlamente, ani v dozorných radách, ani kade-tade, proste nerobia vôbec nič, pretože to nič je im umožnené tým blahobytom, v ktorom rodina žije a to, si myslím, že by mala byť jediná kategória manželiek, ktoré by mali byť vyňaté z tej možnosti uplatňovania si nezdaniteľného minima na manželku, respektíve manžela. Ďakujem.
Pellegrini, Peter, predseda NR SR (2015-04-21):
Pán poslanec Galko s reakciou na faktické.
Blanár, Juraj, podpredseda NR SR (2021-02-03):
Pán podpredseda nebude reagovať, takže tým sme vyčerpali rozpravu k tomuto bodu, čiže vyhlasujem všeobecnú rozpravu za uzavretú a poprosím, teraz pán navrhovateľ má záujem o záverečné slovo, udeľujem mu slovo. Nech sa páči.
Jurzyca, Eugen, poslanec NR SR (2017-04-05):
Ďakujem pekne. No v podstate niečo podobné, čo povedal pán Budaj, podpísal som uznesenie, podporím ho, ale chcem aspoň pre moje svedomie vyslať signál, že Mečiarove amnestie považujem za také zlo, že si zaslúžia osobitnú negatívnu sochu. Nie súsošie, v ktorom tá hlavná postava tak trocha zanikne. Ďakujem.
Bagačka, Michal, poslanec NR SR (2018-02-02):
Ďakujem za slovo. Ja ako chápem túto časť, túto stránku, ale na druhej strane by som chcel povedať, že ani nieže by možno mestá a obce sa tomu nejak že úplne bránili, ale minimálne by bolo dobré a prospešné, aby o tom prešla kúštik väčšia diskusia. A, samozrejme, aj, že skadiaľ na to obce budú brať alebo nebrať, a to je to, že nie je vôbec ani nejaké finančné vyčíslenie, čo by k tomu patrilo, aj k tomu zákonu, ani nejaké vplyvy finančné, aby jednoducho tie samosprávy sa mohli na to, keď už by sme to schválili, pripraviť. Takže väčšia, širšia trošku diskusia ohľadne toho a naozaj nejaké tie finančné vplyvy. A tiež mi je ťažko si predstaviť, že tri roky trebárs nesneží a potom štvrtý rok sneží a odpratáva sa dvadsaťkrát ten sneh. Je to také, no, diskutabilné. Ale ešte raz hovorím, v prvom rade nie sú vyčíslené finančné vplyvy, nie preto, že by obce nemali alebo nechceli na to vynaložiť finančné prostriedky, ale aby sa mohli na to minimálne pripraviť. Ďakujem.
P. Paška, predseda: (2007-05-10):
Konštatujem, že sme pridelili návrh zákona výborom, určili gestorský výbor aj lehoty na prerokovanie v druhom čítaní. Teraz poprosím pána poslanca Branislava Bačíka, aby uvádzal hlasovanie v prvom čítaní o vládnom návrhu zákona, ktorým sa mení a dopĺňa zákon č. 414/2002 Z. z. o hospodárskej mobilizácii a o zmene zákona Národnej rady Slovenskej republiky č. 274/1993 Z. z. o vymedzení pôsobností orgánov vo veciach ochrany spotrebiteľa v znení neskorších predpisov, v znení neskorších predpisov (tlač 282).
M. Dzurinda, predseda vlády SR: (2004-05-27):
Vážený pán predsedajúci, panie poslankyne, páni poslanci, namiesto neprítomného ministra Prokopoviča bude odpovedať minister Gyurovszky, namiesto neprítomného ministra Fronca minister Palko, namiesto neprítomného ministra Chmela vicepremiér Csáky. Neprítomní sú aj traja ministri, ktorí ale otázky nemajú –   ministri Kukan, Zajac a Kaník.
Kollár, Boris, predseda NR SR (2022-12-22):
Vážené kolegyne, milí kolegovia, dovoľte mi, aby som vás oboznámil so závermi grémia. Naprieč celým politickým spektrom a všetkými zástupcami politických strán, ktorí tunák sedíte v pléne, sme sa dohodli na tom, že teraz odsúhlasíme tieto body. Skončíme hlasovaním o štátnom rozpočte a potom preruším schôdzu do 24. januára do 13.00 h. Doobeda 24. januára doobeda zasadnú výbory a budeme rokovať v tejto 78. schôdzi a ukončíme ju teda na konci januára a potom ideme do riadnej 79., ktorá je naplánovaná potom na koniec mesiaca. Toto bol záver grémia. A teraz, panie poslankyne, páni poslanci, otváram pätnásty rokovací deň 78. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Ladislav Kamenický, Marek Kotleba a Andrej Medvecký. Teraz sa o slovo hlásia dvaja poslanci – pán poslanec Kondrót a pani Horváthová. Pán poslanec Kondrót, nech sa páči, máte slovo.
P. Hrušovský, predseda NR SR: (2005-03-16):
(Hlasovanie.) 133 prítomných, 35 za, 21 proti, 75 sa zdržalo, 2 nehlasovali. Bod 2 zo spoločnej správy sme neschválili. V. Horák, poslanec: A teraz budeme hlasovať o vyňatých bodoch na samostatné hlasovanie, spoločne o bodoch 7, 18, 21, 32, 33. Je to už to hovorené podnikanie...
Bittó Cigániková, Jana, poslankyňa NR SR (2021-11-10):
Len teda chcem poprosiť, hlasovanie bude zajtra o sedemnástej.
Klus, Martin, podpredseda NR SR (2019-10-22):
Ďakujem. Ďakujem, pán poslanec. Na vaše vystúpenie evidujem dve faktické poznámky. Pán poslanec Soboňa.